stanford-oval/wikipedia huggingface dataset:
Omavaraistalous
Omavaraisuus käytännössä

Talo ja tontti. Omavaraisuuden perusta on oma talo ja tontti. Tontilla tai kohtuullisen matkan päässä pitäisi olla myös kaivo tai lähde josta saa käyttöveden.
Säilytys tulee järjestää niin, että mahdollisimman paljon ruokaa ja säilykkeitä saadaan varastoiduksi talven varalle. Iso maakellari on hyvä, sillä sen käyttöön ei tarvita sähköä.
Lämmitys tulee järjestää niin, että käytetään hyväksi luonnon omia energiamuotoja, kuten puulämmitystä, aurinkovoimaa tai tuulivoimaa, jolloin ollaan riippumattomia sähköstä tai öljystä. Tällöin tulee huomioida ruoan valmistustapa.
Eläimet. Ollakseen omavarainen ihminen tarvitsee tuotantoeläimiä, esimerkiksi lampaita ja kanoja. Niiden tuottaman lihan ja villan avulla saadaan ruokaa sekä vaatteita. Lisäksi eläimet tarvitsevat suojan ja jos eläimiä pidetään myös talvella, tulee lämmitys järjestää luonnonmukaisella tavalla.
Kasvit. Kaksi ihmistä tarvitsee noin kymmenen aaria viljelymaata saadakseen ruokaa koko vuodelle, jos he samalla käyttävät runsaasti marjoja ja sieniä. Viljat ovat tärkeitä kasvatettavia niiden monikäyttöisyyden vuoksi. Niiden lisäksi tarvitaan monipuolisesti erilaisia muita kasviksia. Kasvihuone on hyvä apu esimerkiksi vihannesten kasvatuksessa.
Luonnon antimien hyödyntäminen on osa riippumattomuutta. Riistaeläimet, sienet ja marjat kuuluvat monipuoliseen ravintoon, kasveista saa mausteita ja niitä voidaan käyttää myös väliaikaisessa lääkinnässä.
Kyky valmistaa käyttöesineitä auttaa käytännön toimissa.
Osaaminen. Selviytyäkseen ilman ulkopuolista apua ihminen tarvitsee paljon tietoa esimerkiksi eläimistä, kasveista, tuotteiden jalostuksesta sekä laitteiden korjaamisesta. Tietoa täytyy myös osata soveltaa käytäntöön.
Infogrames Entertainment

| Infogrames Entertainment SA |
| --- | --- |

Yritysmuoto:  pörssiyhtiö
Perustettu:  1983
Lakkautettu:  7. toukokuuta 2003
Toimitusjohtaja:  Bruno Bonnel
Kotipaikka:   Lyon, Ranska
Toimiala:  videopeliteollisuus
Tuotteet:  videopelit
Kotisivu:  www.infogrames.com
Infobox OKVirheellinen NIMI-arvo: 
Infogrames Entertainment SA (IESA) oli videopelikehittäjä ja -julkaisija, joka piti päämajaansa Lyonissa, Ranskassa. Sen kaksi alajaostoa ovat Atari, Inc ja Atari Europe. IESAn perustivat Bruno Bonnell ja Christophe Sapet vuonna 1983. Jaostojensa kautta IESA kehitti, julkaisi ja jakeli videopelejä kaikille tärkeimmille  tietokone- ja videopelialustoille .
Yhtiö osti Ocean Softwaren 1990-luvun lopulla. Yhtiö osti Accoladen vuonna 1999.
Infogrames, Inc. oli IESAn Yhdysvaltojen jaoston nimi vuoteen 2003 asti; IESA oli hankkinut GT Interactive Software Corporationin 1999 ja muuttanut sen nimen Infogramesiksi . IESA hankki oikeudet Atari-brändiin joulukuussa vuonna 2000 Hasbro Interactivelta. IESA otti brändin lokakuussa 2001 käyttöönsä pelijulkaisuissa. Vuonna 2003 Infogrames Entertainment ilmoitti käyttävänsä nimeä Atari kaikissa toiminnoissa. IESAn Euroopan jaosto nimettiin Atari Europeksi, mutta emoyhtiön nimi jätettiin Infogrames Entertainmentiksi.
IESA omisti hallinnoinnin mahdollistavan osuuden Atari, Inc.:stä, ja omistaa kokonaan Atari Europen. Atari, Inc. julkaisee ja jakelee kehittämiänsä pelejä Yhdysvalloissa; Atari Europe jakelee ja julkaisee pelejä Euroopassa, ja jakelee myös muun muassa Segan, Bandain ja Square Softin nimikkeitä .
Vuonna 2005 Hasbro osti takaisin oikeudet eräisiin peleihin.
Huhtikuussa 2007 ilmoitettiin, että yrityksen perustaja Bruno Bonnell väistyy Infogramesin ja Atarin johdosta ja tilalle astuu Patrick Leleu.
Vuonna 2009 Atari, Inc:n toimitusjohtaja Jim Wilson kertoi, että yritys hankkiutuu eroon Infogrames-nimestä uudelleenjärjestelyjen myötä ja brändäytyy uudelleen Atariksi, joka on Yhdysvalloissa merkittävä nimi. Namco Bandai osti yrityksen Euroopan toiminnot. Nykyinen yritys on Atari SA, joka omistaa alkuperäisen Atarin Atari Interactive -tytäryhtiön kautta.
Huhtikuussa 2024 kerrottiin, että Atari ottaa Infogrames-merkin uudelleen käyttöön julkaisunimenä.
Pelit

Tunnettuja pelejä ovat muun muassa:
North & South
Alone in the Dark -sarja
RollerCoaster Tycoon
Civilization III
Aiheesta muualla

Neowin.net
Atari Inc profiili MobyGames-sivustolla
Atari Europe S.A.S.U. profiili MobyGames-sivustolla
IESA (englanniksi)
Loppupeli (shakki)

Loppupeli on shakissa keskipelin jälkeinen tilanne, jossa upseerien määrä on vähentynyt huomattavasti alkutilanteeseen verrattuna.
Hyvä loppupelitekniikka on olennaista shakkitaidon kannalta. Usein yksinkertaisiltakin näyttävät loppupeliasemat saattavat kätkeä sisäänsä monia sudenkuoppia – monesti vaaditaan paljon pitkien muunnelmien laskemista. Loppupeleistä tärkeimmät ovat sotilas- sekä torniloppupelit, koska ne esiintyvät useammin peleissä. Sotilasloppupelit ovat perusta koko loppupelitaidoille, ja niistä olennaisin on ehdottomasti kuningas + sotilas vs. pelkkä kuningas. On myös tärkeää tuntea tietynlaisia tyyppiasemia. Nämä ovat esimerkiksi torniloppupeleissä esiintyvät Lucena-asema sekä Philidor-asema.
Raja keskipelin ja loppupelin välillä on usein häilyvä. Yhdeksi selkeäksi eroksi voidaan kuitenkin katsoa, että loppupelissä kuninkaan sekä sotilaiden osuus pelissä on merkittävämpi, välitöntä mattihyökkäyksen vaaraa ei loppupelissä useinkaan ole. Monesti loppupeli kulminoituukin sotilaisiin ja niiden korottautumiseen tavoittaessaan kahdeksannen rivin.
Vahvojen pelaajien kesken päädytään usein loppupeleihin, koska suurten virheiden (useimmiten taktisten) määrä on suhteellisen pieni näissä peleissä. Loppupeleissä pelin pääpaino on monesti sotilaissa ja sotilaiden korottautumisessa (joka taas yleensä johtaa voittoasemaan). Tärkeä konsepti loppupeleissä on oppositio. Sotilasta korotettaessa oma kuningas tulee tukemaan tämän etenemistä.
Tietokoneiden avulla on laskettu optimaaliset siirrot kaikkiin alle kuuden nappulan loppupeleihin (kts. aiheesta muualla).
Erityyppisiä loppupelejä

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Valkea voittaa mustan ollessa siirtovuorossa, sillä musta joutuu luopumaan oppositiosta.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Neliösääntö. Jos valkoinen on siirtovuorossa, sotilas korottuu. Mustan ollessa siirtovuorossa musta kuningas ehtii saavuttaa sotilaan ennen tämän korottumista.
Erityyppisiä loppupelejä > Perusmatit

Perusmateilla tarkoitetaan tässä tilannetta, jossa vastustajalla on pelkkä kuningas ja hyökkäävällä osapuolella yksi tai kaksi upseeria. Nämä yhteistyössä kuninkaan kanssa matittavat siten vastustajan kuninkaan.
Torni tai daami ovat riittäviä saamaan kuninkaan mattiin, samoin lähettipari (eriväriset). Ratsu ja lähetti pystyvät myös kuninkaan avulla suorittamaan matin, mutta tämä on verrattain vaikea tehtävä.
Kaksi ratsua ei pysty matittamaan kuningasta (ellei vastustaja pelaa erityisen kehnosti), mutta tilanne muuttuu, jos vastustajalla on lisäsotilas. Tällöin hyökkääjällä on enemmän mahdollisuuksia, koska patti on epätodennäköisempää.
Erityyppisiä loppupelejä > Sotilasloppupelit

Loppupelitaidon kulmakivi on sotilasloppupelien vahva hallinta. Usein loppupelit yksinkertaistuvat sotilasloppupeleiksi, jolloin pelaajat pyrkivät korottamaan sotilaansa upseereiksi niiden saavuttaessa kahdeksannen rivin. Kuningas on tärkeässä roolissaan tukiessaan sotilaan etenemistä. Tärkeä periaate (sotilas)loppupeleissä on oppositio. Tällä tarkoitetaan tilannetta, jossa kuninkaat ovat samalla rivillä (tai linjalla), yhden ruudun ollessa niiden välillä. Siirtovuorossa oleva pelaaja joutuu luopumaan oppositiosta, jolloin vastustajan kuningas pystyy tunkeutumaan aikaisemmin toisen kuninkaan kontrolloimille ruuduille ja näin pystyy tukemaan oman sotilaansa etenemistä.
Kuvan oppositiotilanteessa musta häviää ollessaan siirtovuorossa. Valkoisen kuningas saavuttaa ruudun c7 tai e7 (mustan siirrosta riippuen), jolloin sotilaalla on vapaa tie korottua - valkoinen kuningas kontrolloi korotusruutua. Valkoisen ollessa siirtovuorossa peli päättyy tasan.
Toinen tärkeä konsepti sotilasloppupeleissä on sotilaan korottautumisessa käytettävä ns. neliösääntö. Sen avulla voidaan määrittää, ehtiikö vastustajan kuningas saavuttaa sotilasta. Sotilaasta piirretään diagonaalia pitkin viiva kahdeksannelle riville, ja tämä viiva toimii muodostettavan neliön lävistäjänä. Jos vastustajan kuningas ei siirtovuorollaan ehdi 'sisään kyseiseen neliöön', on sotilas vapaa korottumaan. Alkuruudussaan olevan sotilaan neliö lasketaan normaalia neliötä yhden rivin ja linjan pienemmäksi, sillä sotilas voi ensimmäisellä siirrollaan tehdä kaksoisaskeleen.
Erityyppisiä loppupelejä > Ratsuloppupelit

Ratsuloppupelit sisältävät usein samoja elementtejä, joita liittyy ylipäänsä ratsun liikkumiseen. Ratsut ovat usein tehottomia tilanteissa, joissa sotilaita on sekä kuningas- että daamisivustoilla. Lisäksi ratsu ei voi 'hävitä tempoa' (kuten lähetti monesti kykenee), jolloin esimerkiksi ratsun siirtyessä se menettää kontrollin aikaisemmin hallitsemiinsa ruutuihin - tämä upseerihan vaihtaa ruudun väriä joka siirrolla. A- sekä h-linjoilla eteneviä sotilaita on ratsun kannalta vaikea pysäyttää, laudan reunalla ratsun koordinointi on hankalampaa.
Erityyppisiä loppupelejä > Lähettiloppupelit

Läheteillä on pitkä kantama, ja toisin kuin ratsut ne voivat paremmin toimia tilanteessa, joissa sotilaita on molemmilla sivustoilla, ottaen kuitenkin huomioon, että lähetti pystyy liikkumaan vain puolella ruuduista. Lähetti kontrolloi aina kahdella diagonaalilla - sen liikkuessa toisen diagonaalin kontrolli häviää.
Koska lähetti hallitsee vain puolta ruuduista, joskus heikommalla oleva osapuoli voi silti hyötyä tästä seikasta. Jos reunasotilaan korotusruutu ei ole lähetin kontrolloitavissa, vastustajalla on hyvät mahdollisuudet tasapeliin (materiaalin ollessa kuningas, lähetti ja sotilas vastaan pelkkä kuningas).
Loppupelejä, joissa vastustajilla on eriväriset (eri värisiä ruutuja kontrolloivat) lähetit pidetään yleisesti tasapeliherkkinä, usein tähän on syynä että blokadin synty on hyvin todennäköistä eivätkä lähetit voi kohdata toisiaan.
Erityyppisiä loppupelejä > Torniloppupelit

Torniloppupelit ovat erityisen tärkeitä hallita, koska ne esiintyvät peleissä äärimmäisen usein. Avainsana näissä loppupeleissä on aktiivisuus - torni ei ole omiaan passiiviseen puolustukseen ja vihollissotilaiden blokkaamiseen.
Torniloppupelien tyyppiasemia ovat Lucena- sekä Philidor-asemat, jotka sisältävät olennaisia teemoja torniloppupeleissä.
Erityyppisiä loppupelejä > Daamiloppupelit

Daamiloppupelit ovat eriluonteisia muista loppupeleistä, koska kuningatar on niin voimakas upseeri. Tämä asettaa kuninkaan turvallisuuden prioriteetiltaan suuremmaksi. Erityisesti tulee tietää kuningatar vs. sotilas -loppupelit, jossa sotilas on 7. rivillä ja korottumaisillaan. Mikäli sotilas on a-, c-, f- tai h-linjalla lopputulos riippuu daamin omistavan puolen kuninkaan sijainnista, muiden linjojen sotilailla daamin omistava puoli voittaa kuninkaan sijainnista riippumatta.
Aiheesta muualla

Web Query for Nalimov Endgame Tablebases, alle seitsemän nappulan loppupeleistä täydelliset jatkot antava tietokanta (englanniksi)
Hautomalaikku

Törmäpääskyn hautomalaikku
Hautomalaikku (area incubationis) on pesivän, munia hautovan linnun vatsapuolelle kehittyvä höyhenetön laikku.
Hautomalaikku on kehittynyt linnuille siirtämään ruumiinlämpöä haudottaviin muniin. Laikku kehittyy yleensä vain naaraslinnuille, jotka useimmissa lintulahkoissa huolehtivat hautomisesta. Joidenkin varpuslintulajien koiraat voivat osallistua haudontaan ja niille kehittyy hautomalaikku, joka kuitenkin tavallisesti on vaatimattomampi kuin naaraan. Joissakin linturyhmissä, lokeilla ja kanalinnuilla, hautomalaikkuja eli untuvista paljaita ihon kohtia voi olla kolme. Kahlaajilla, ruokeilla ja kihuilla laikkuja on kaksi.
Hautomalaikku alkaa kehittyä hieman ennen muninnan alkamista. Vatsanseudun untuvat putoavat tai lintu itse nyppii niitä pois (hanhet ja sorsat nyppivät untuvia ja keräävät ne pesäänsä eristeeksi). Pintaverisuonisto aktivoituu, jolloin ruumiinlämmöstä suurempi osa ohjautuu munan lämmittämiseen. Aktiivisesti hautovan linnun hautomalaikku on paljas, punertava, ryppyinen ja kiiltävä. Poikasten kuoriuduttua pintaverenkierto laikussa vähenee ja iho muuttuu normaalin väriseksi. Jos lintu pesii uudelleen pian ensimmäisen pesyeen jälkeen, pysyy laikku paljaana. Pesimäkierron päätyttyä alkavat uudet untuvat kasvaa laikkuun. Samaan aikaan lintu yleensä myös käy läpi sulkasadon. Viimeistään sulkasadon lopulla myös hautomalaikku on saanut yhtenäisen untuvapeitteen.
Paljaan ihon kautta lintu hukkaa paljon energiaa. Koska hautominen on intensiivistä ja lintuemo poistuu pesältä vain syödäkseen ja juodakseen, ei jäähtymistä ehdi tapahtua kovin paljon. Aikaisin keväällä tai talvella pesivillä lajeilla (käpylinnut, pöllöt) koiras käy ruokkimassa hautovaa naarasta, joka monissa tapauksissa ei poistu pesästä koko haudontajakson aikana.
Nolan North

| Nolan North |
| --- | --- |
 Nolan North San Diegon Comic-Conissa 2015.
Henkilötiedot
Koko nimi:  Nolan Ramsay North
Syntynyt: 31. lokakuuta 1970 (ikä 54) New Haven, Connecticut, Yhdysvallat
Ammatti:  näyttelijä
Puoliso:  Jill Murray (1999–)
Näyttelijä
Taiteilijanimet:  Noland North
Aktiivisena:  1997–
Merkittävät roolit:  Raphael (TMNT) Nathan Drake  (Uncharted) Desmond Miles (Assassin’s Creed) Kyklooppi  (Wolverine and the X-Men)
Palkinnot
 The Game Awards (2016) 
Aiheesta muualla
IMDb 
Elonet
Nolan Ramsay North (s. 31. lokakuuta 1970 New Haven, Connecticut, Yhdysvallat) on yhdysvaltalainen näyttelijä, joka tuli tunnetuksi Cris Ramseyn roolista televisiosarjasta General Hospital. Sittemmin hän on tultu tuntemaan lukuisista äänirooleista videopeleissä ja animaatiosarjoissa.
Elämäkerta

North pelasi collegessa baseballia, mutta joutui lopettamaan pelaamisen olkapäävamman vuoksi. Valmistumisensa jälkeen hän työskenteli muun muassa toimittajana ennen kuin siirtyi opiskelemaan teatteria ja komiikkaa New Yorkiin, mistä North jatkoi Kaliforniaan pyrkiäkseen näyttelijäksi.
Elämäkerta > Näyttelijänä

Uransa alkuvaiheessa North esiintyi televisiosarjoissa, kuten Port Charles, General Hospital ja Mullan alla. Näiden jälkeen hän on keskittynyt enemmän ääninäyttelemiseen erityisesti videopeleissä. Ääniroolien ohella North on tehnyt edelleen muutamia vierailevian rooleja televisiosarjoissa, kuten Ruma Betty, C.S.I. Miami ja Dirty Sexy Money.
Elämäkerta > Ääninäyttelijänä

North päätyi ääninäyttelemisen pariin sattuman kautta ja teki ensimmäisen ääniroolinsa videopeliin Interstate '82 vuonna 1999. Seuraavan kerran häntä kuultiin kalan roolissa samannimiseen elokuvaan perustuvassa videopelissä The Cat in the Hat. Ensimmäiset roolit North teki animaatioon vuonna 2006 The Grim Adventures of Billy & Mandy ja Ben 10 sekä animaatioelokuvassa Ultimate Avengers. Vuonna 2007 North tunnetaan myös elokuvasta TMNT, jossa hän toimi Raphaelin äänenä. Samana vuonna North antoi äänensä Uncharted: Drake’s Fortunen päähahmolle Nathan Drakelle. Hän ääninäyttelee Drakea myös pelin jatko-osissa Among Thieves (josta North huomioitiin Spike Video Game Awards -ehdokkuudella vuonna 2009) ja Drake’s Deception. North on myös animaatiossa Wolverine and the X-Men Kykloopin ääniroolissa. Häntä kuultiin vuonna 2009 Deadpoolin äänenä hahmon ensimmäisessä esiintymisessä animaationa elokuvassa Hulk vs. North koe-esiintyi myös Mikki Hiiren ääniroolia varten sen jälkeen, kun hahmon ääninäyttelijä Wayne Allwine kuoli. North teki yhteensä yksitoista vierailua koe-esiintyessään roolia varten, joka lopulta meni Bret Iwanille.
Syksyllä 2009 Top of the Limit -sivusto listasi Northin kymmenenneksi, laatimassaan kymmenen parhaan videopelien ääninäyttelijän luettelossa.
Hän on voittanut The Game Awards -palkinnon Best Performance -kategoriassa roolistaan Nathan Drakena pelissä Uncharted 4: A Thief’s End.
Aiheesta muualla

Wikimedia Commonsissa on kuvia tai muita tiedostoja aiheesta .
The NOLAN NORTH Home Page
Nolan North TV.comissa (englanniksi)
About.com
Nolan North Voice Chasersissa (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Yhdysvallat  Puola 
Henkilöt:  Deutsche Synchronkartei  Elonet 
Muut:  IdRef
Harry Potter

| Harry Potter |
| --- | --- |
 Sarjan seitsemän suomenkielistä romaania.
Kirjailija:  J. K. Rowling
Kieli:  englanti
Genre:  fantasia, lasten- ja nuortenkirjallisuus
Kustantaja:   Bloomsbury Publishing
Julkaistu:  1997–2007
Suomennos
Suomentaja:  Jaana Kapari-Jatta
Kansitaiteilija:  Mika Launis
Kustantaja:  Tammi
Julkaistu:  1998–2008
Löydä lisää kirjojaKirjallisuuden teemasivulta
Harry Potter on brittiläisen kirjailijan J. K. Rowlingin kirjoittama seitsemänosainen fantasiakirjasarja. Kirjasarja kertoo velhopoika Harry Potterista ja seikkailuista, joita hän kokee ystäviensä Ron Weasleyn ja Hermione Grangerin kanssa käydessään Tylypahkan taikakoulua. Pääjuoni kuvaa Harryn taistelua pahaa lordi Voldemortia vastaan. Kirjasarjaan kuuluu seitsemän varsinaista osaa ja lisäksi Rowlingin kirjoittamia pieniä lisäosia. Harry Potterin pohjalta on tehty esimerkiksi samanniminen elokuvasarja, kolme teemapuistoa ja paljon erilaisia oheistuotteita. Suunnitteilla on myös kirjasarjaan perustuva samanniminen televisiosarja.
Kirjasarjan ensimmäinen osa Harry Potter ja viisasten kivi (engl. Harry Potter and the Philosopher's Stone) ilmestyi alkuperäiskielellä vuonna 1997 ja sen viimeinen osa Harry Potter ja kuoleman varjelukset (engl. Harry Potter and the Deathly Hallows) vuonna 2007. Ensimmäisen kirjan julkaisusta lähtien kirjasarja on saanut suurta suosiota ympäri maailmaa, ja se on ollut sekä arvostelu- että myyntimenestys. Kirjasarja on myynyt yli 500 miljoonaa kappaletta ja se on käännetty yli 73 kielelle. Suomeksi Harry Potter -kirjasarjan kustansi Tammi ja sen käänsi Jaana Kapari-Jatta. Kirjasarja julkaistiin suomeksi vuosina 1998–2008. Rowlingin tarinaan perustuva näytelmä, Harry Potter ja kirottu lapsi, sai ensi-iltansa Lontoossa 30. heinäkuuta 2016, ja sen käsikirjoitus julkaistiin myöhemmin kirjan muodossa.
Potterin kunniaksi on pystytetty kolme teemapuistoa. Ensimmäinen avautui yleisölle Floridan osavaltiossa Orlandossa Yhdysvalloissa 18. kesäkuuta 2010. Puistoon rakennettiin kirjasarjasta tuttuja kohteita, kuten Tylyahon velhokylä ja Tylypahkan linna. Puisto kantaa nimeä "The Wizarding World of Harry Potter". Toinen Potter-aiheinen teemapuisto avattiin Japanin Osakassa heinäkuussa 2014, ja kolmas avattiin Hollywoodiin vuonna 2016.
Taustaa > Kirjailija

J. K. Rowling syntyi 31. heinäkuuta 1965 Yaten kaupungissa Englannissa. Hänen perheensä muutti vuonna 1974 Walesin rajalle Tutshilliin, jonka läheisyydessä sijaitsi Forest of Dean, metsä joka inspiroi myöhemmin Potter-kirjojen Kiellettyä metsää. Siellä hän kävi Tutshill Church of England -koulua ja myöhemmin Wyedeanin yhteiskoulua, jossa hänet palkittiin koulun parhaana oppilaana. Rowling opiskeli ranskan kieltä Exeterin yliopistossa, josta hän valmistui vuonna 1987. Rowling julkaisi ensimmäisen lapsille ja nuorille suunnatun romaaninsa Harry Potter ja viisasten kiven vuonna 1997. Hän kirjoitti Potter-sarjaa vielä kuuden muun kirjan verran, joista viimeinen ilmestyi vuonna 2007. Sen jälkeen hän on kirjoittanut aikuisille suunnattuja kirjoja, kuten Paikka vapaana (2012) ja Cormoran Strike -dekkarisarjan (2013–).
Taustaa > Romaanit

Harry Potter ja viisasten kivi (Harry Potter and the Philosopher's Stone, 1997.) Suomentanut Jaana Kapari-Jatta. 1998 Tammi. ISBN 951-31-1146-6
Harry Potter ja salaisuuksien kammio (Harry Potter and the Chamber of Secrets, 1998.) Suomentanut Jaana Kapari-Jatta. 1999 Tammi. ISBN 951-31-1472-4
Harry Potter ja Azkabanin vanki (Harry Potter and the Prisoner of Azkaban, 1999.) Suomentanut Jaana Kapari-Jatta. 2000 Tammi ISBN 951-31-1737-5
Harry Potter ja liekehtivä pikari (Harry Potter and the Goblet of Fire, 2000.) Suomentanut Jaana Kapari-Jatta. 2001 Tammi ISBN 951-31-2038-4
Harry Potter ja Feeniksin kilta (Harry Potter and the Order of the Phoenix, 2003.) Suomentanut Jaana Kapari-Jatta. 2004 Tammi ISBN 951-31-2907-1
Harry Potter ja puoliverinen prinssi (Harry Potter and the Half-Blood Prince, 2005.) Suomentanut Jaana Kapari-Jatta. 2006 Tammi. ISBN 951-31-3507-1
Harry Potter ja kuoleman varjelukset (Harry Potter and the Deathly Hallows, 2007.) Suomentanut Jaana Kapari-Jatta, 2008. Tammi ISBN 978-951-31-4004-5
Taustaa > Muut työt

Huispaus kautta aikojen (Quidditch Through the Ages, 2001.) Suomentanut Jaana Kapari-Jatta. 2001 Tammi. ISBN 951-31-2202-6
Ihmeotukset ja niiden olinpaikat (Fantastic Beasts and Where to Find Them, 2001.) Suomentanut Jaana Kapari-Jatta. 2001 Tammi. ISBN 951-31-2167-4
Siuntio Silosäkeen tarinat (The Tales of Beedle the Bard, 2008.) Suomentanut Jaana Kapari-Jatta. 2009 Tammi ISBN 978-951-31-4801-0
Harry Potter ja kirottu lapsi (2016, Harry Potter and the Cursed Child). Kahdeksas Harry Potter -kertomus. Kaksiosainen englanninkielinen näytelmä, jonka on kirjoittanut Jack Thorne J. K. Rowlingin, Jack Thornen ja John Tiffanyn yhdessä luoman tarinan pohjalta. Näytelmän ensi-ilta 30.7.2016 Lontoossa.  Näytelmään pohjautuva, kaksiosainen Harry Potter ja kirottu lapsi -teos julkaistiin suomeksi 8. marraskuuta 2016.
Rowling on laajentanut alkuperäistä kirjasarjaa muutamilla lyhyillä kirjoilla, joiden tuoton hän on ohjannut eri hyväntekeväisyyskohteille. Vuonna 2001 hän julkaisi Tylypahkassa käytettyyn oppikirjaan perustuvan teoksen Ihmeotukset ja niiden olinpaikat ja kuvitteellisen urheilulajin huispauksen historiasta kertovan teoksen Huispaus kautta aikojen, joiden tuotot sai hyväntekeväisyysjärjestö Comic Relief. Vuonna 2007 Rowling kirjoitti teoksen Siuntio Silosäkeen tarinat, kokoelman satuja, jotka esiintyivät kirjasarjan viimeisessä osassa ja joiden pohjalta hän kirjoitti käsin seitsemän kappaletta kirjaa. Yksi käsin kirjoitetuista kirjoista huutokaupattiin, ja huutokaupan tuotto ohjattiin Children's High Level Group -järjestölle. Siuntio Silosäkeen tarinat julkaistiin alkuperäiskielellä joulukuussa 2008, ja tuotto ohjattiin jälleen samalla järjestölle. Vuonna 2008 Rowling kirjoitti 800-sanaisen, aikaan ennen kirjasarjan tapahtumia sijoittuvan novellin Waterstone'sin huutokauppaan, jolla kerättiin rahaa muutamiin hyväntekeväisyyskohteisiin.
Teosten sisältö

Kirjasarjan keskipisteessä on Harry Potter -niminen orpopoika, joka saa 11-vuotissyntymäpäivänään tietää olevansa velho ja pääsevänsä opiskelemaan taikuutta Tylypahkan noitien ja velhojen kouluun. Jokainen kirja keskittyy kertomaan Harryn yhden kouluvuoden tapahtumista, ja suurin osa kirjojen tapahtumista sijoittuu Tylypahkaan. Kirjassa Harry Potter ja kuoleman varjelukset Harry ei palaa Tylypahkaan vaan lähtee Tylypahkan rehtorin Albus Dumbledoren pyynnöstä jäljittämään ja tuhoamaan hirnyrkkejä eli lordi Voldemortin sielunpalasia ystäviensä Ron Weasleyn ja Hermione Grangerin kanssa. Ajan myötä Tylypahkassa Harry oppii uusia kykyjä ja selvittää monia ongelmia ja pulmia liittyen niin taikuuteen kuin henkilökohtaisiin suhteisiinkin. Kirjojen kantava teema on Harryn seitsenvuotinen taistelu lordi Voldemortia vastaan.